nibzard/narodne-novine-full-text-markdown huggingface dataset:
## Pravilnik o izmjeni i dopuni Pravilnika o stambenom zbrinjavanju

### NN 135/2014 (18.11.2014.), Pravilnik o izmjeni i dopuni Pravilnika o stambenom zbrinjavanju

MINISTARSTVO OBRANE

2570

Na temelju članka 132. stavka 3. i članka 133. stavka 8. Zakona o službi u Oružanim snagama Republike Hrvatske (»Narodne novine«, br. 73/13), donosim

PRAVILNIK

O IZMJENI I DOPUNI PRAVILNIKA O STAMBENOM ZBRINJAVANJU

Članak 1.

U Pravilniku o stambenom zbrinjavanju (»Narodne novine«, br. 131/13) u članku 11. stavku 1. podstavku 2. riječi: »u pojedinim mjestima službe«, brišu se.

Članak 2.

Iznimno od odredbe članka 37. Pravilnika, pravo na naknadu za stanovanje mogu ostvariti i osobe koje su raspoređene po potrebi službe u drugo mjesto službe koje je najmanje 50 km udaljeno od mjesta stalnog stanovanja ili se nalazi na otoku do dana stupanja na snagu Pravilnika o stambenom zbrinjavanju (»Narodne novine«, br. 131/13), ako su ostvarivale pravo na naknadu troškova zbog odvojenog života od obitelji na dan prije isteka roka iz članka 17. stavka 3. Pravilnika o uvjetima i postupku ostvarivanja naknade troškova prijevoza (»Narodne novine«, br. 131/13), uz ispunjavanje ostalih uvjeta iz Pravilnika o stambenom zbrinjavanju (»Narodne novine«, br. 131/13).

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 023-03/14-04/35

Urbroj: 512-01-14-2

Zagreb, 7. studenoga 2014.

Ministar

Ante Kotromanović, v. r.

Pravilnik, NN 135/2014-2570
## Odluka o izmjeni Odluke o uvjetima i postupku sklapanja drugog odnosno trećeg ugovora o službi vojnika/mornara

### NN 135/2014 (18.11.2014.), Odluka o izmjeni Odluke o uvjetima i postupku sklapanja drugog odnosno trećeg ugovora o službi vojnika/mornara

MINISTARSTVO OBRANE

2571

Na temelju članka 13. stavka 5. Zakona o obrani (»Narodne novine«, br. 73/13) i članka 38. stavka 3. Zakona o službi u Oružanim snagama Republike Hrvatske (»Narodne novine«, br. 73/13) donosim

ODLUKU

O IZMJENI ODLUKE O UVJETIMA I POSTUPKU SKLAPANJA DRUGOG ODNOSNO TREĆEG UGOVORA O SLUŽBI VOJNIKA/MORNARA

I.

U Odluci o uvjetima i postupku sklapanja drugog odnosno trećeg ugovora o službi vojnika/mornara (»Narodne novine«, br. 79/13) u točki III. u stavku 2. podstavak 2. mijenja se i glasi:

»– nije ocijenjen zadnjom službenom ocjenom nižom od »dobar«.«

II.

Ova Odluka stupa na snagu prvoga dana od dana objave u »Narodnim novinama«.

Klasa: 023-03/14-03/1

Urbroj: 512-01-14-877

Zagreb, 17. studenoga 2014.

Ministar

Ante Kotromanović, v. r.

Odluka, NN 135/2014-2571
## Naredba o izmjeni Naredbe o razvrstaju luka otvorenih za javni promet na području zadarske županije

### NN 135/2014 (18.11.2014.), Naredba o izmjeni Naredbe o razvrstaju luka otvorenih za javni promet na području zadarske županije

MINISTARSTVO POMORSTVA, PROMETA I INFRASTRUKTURE

2572

Na temelju članka 44. stavka 1. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006, 38/2009 i 123/2011), a u svezi s Uredbom o razvrstaju luka otvorenih za javni promet i luka posebne namjene (»Narodne novine«, br. 110/2004 i 82/2007), ministar pomorstva, prometa i infrastrukture donosi

NAREDBU

O IZMJENI NAREDBE O RAZVRSTAJU LUKA OTVORENIH ZA JAVNI PROMET NA PODRUČJU ZADARSKE ŽUPANIJE

I.

U Naredbi o razvrstaju luka otvorenih za javni promet na području Zadarske županije (»Narodne novine«, br. 29/2013 i 49/2013) u točki I, podtočki 3, redni broj 45) luka Tkon se briše.

II.

Ova Naredba stupa na snagu danom objave u »Narodnim novinama«.

Klasa: 342-01/14-01/2169

Urbroj: 530-03-14-2

Zagreb, 5. studenoga 2014.

Ministar

dr. sc. Siniša Hajdaš Dončić, v. r.

Naredba, NN 135/2014-2572
## Rješenje Ministarstva rada i mirovinskoga sustava klasa: UP/I-115-01/14-04/10, urbroj: 524-03-02-01/2-14-2 od 7. studenoga 2014.

### NN 135/2014 (18.11.2014.), Rješenje Ministarstva rada i mirovinskoga sustava klasa: UP/I-115-01/14-04/10, urbroj: 524-03-02-01/2-14-2 od 7. studenoga 2014.

MINISTARSTVO RADA I MIROVINSKOGA SUSTAVA

2575

Na zahtjev INDIKATORA d.o.o. iz Labina, Prilaz Vetva 14, OIB: 40973277765, a temeljem članka 30. stavka 2., članka 82. stavka 7. i članka 102. stavka 6. Zakona o zaštiti na radu (»Narodne novine«, broj 71/14 i 118/14), Ministarstvo rada i mirovinskoga sustava donosi

RJEŠENJE

I.

INDIKATOR d.o.o. iz Labina, Prilaz Vetva 14, OIB: 40973277765, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) obavljanje poslova zaštite na radu kod poslodavca;

2) izrada procjene rizika;

3) osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu);

4) ispitivanja radne opreme;

5) ispitivanja u radnom okolišu:

5.1. ispitivanja fizikalnih čimbenika;

5.2. ispitivanja kemijskih čimbenika.

O obavljenim ispitivanjima, navedeno društvo je obvezno izdavati i čuvati isprave te voditi evidenciju.

II.

Poslove iz točke I. ovog Rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje propisanih uvjeta, društvo je dužno obavijestiti ovo Ministarstvo odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/14-04/10

Urbroj: 524-03-02-01/2-14-2

Zagreb, 7. studenoga 2014.

Ministar

prof. dr. sc. Mirando Mrsić, dr. med., v. r.

Rješenje, NN 135/2014-2575
## Rješenje Ministarstva rada i mirovinskoga sustava klasa: UP/I-115-01/14-04/12, urbroj: 524-03-02-01/2-14-2 od 10. studenoga 2014.

### NN 135/2014 (18.11.2014.), Rješenje Ministarstva rada i mirovinskoga sustava klasa: UP/I-115-01/14-04/12, urbroj: 524-03-02-01/2-14-2 od 10. studenoga 2014.

MINISTARSTVO RADA I MIROVINSKOGA SUSTAVA

2576

Na zahtjev Gorana Narančića, vlasnika obrta NARANČIĆ iz Zagreba, Nehajska 42, OIB: 35557776373, a temeljem članka 30. stavka 2., članka 82. stavka 7. i članka 102. stavka 6. Zakona o zaštiti na radu (»Narodne novine«, broj 71/14 i 118/14), Ministarstvo rada i mirovinskoga sustava donosi

RJEŠENJE

I.

Goran Narančić, vlasnik obrta NARANČIĆ iz Zagreba, Nehajska 42, OIB: 35557776373, ispunjava uvjete za obavljanje poslova zaštite na radu, te se ovlašćuje za obavljanje sljedećih poslova:

1) obavljanje poslova zaštite na radu kod poslodavca koji zapošljava do uključivo 49 radnika;

2) osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

O obavljenim poslovima navedena fizička osoba je obvezna voditi evidenciju.

II.

Poslove iz točke I. ovog Rješenja navedena fizička može obavljati dok ispunjava propisane uvjete, a o svim promjenama koje se odnose na ispunjavanje propisanih uvjeta, fizička osoba je dužna obavijestiti ovo Ministarstvo odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/14-04/12

Urbroj: 524-03-02-01/2-14-2

Zagreb, 10. studenoga 2014.

Ministar

prof. dr. sc. Mirando Mrsić, dr. med., v. r.

Rješenje, NN 135/2014-2576
## Pravila o izmjenama Pravila uspostavljanja i provođenja dopunskog zdravstvenog osiguranja

### NN 135/2014 (18.11.2014.), Pravila o izmjenama Pravila uspostavljanja i provođenja dopunskog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2578

Na osnovi članka 16. stavka 2. Zakona o dobrovoljnom zdravstvenom osiguranju (»Narodne novine« broj 85/06., 150/08. i 71/10.), odredaba Pravilnika o uvjetima i načinu provođenja dopunskog zdravstvenog osiguranja (»Narodne novine« broj 2/09. i 123/09.), članka 27. stavka 1. točke 1. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11., 18/13. i 1/14.) Upravno vijeće Hrvatskog zavoda za zdravstveno osiguranje na 70. sjednici održanoj 30. listopada 2014. godine donijelo je

PRAVILA

O IZMJENAMA PRAVILA USPOSTAVLJANJA I PROVOĐENJA DOPUNSKOG ZDRAVSTVENOG OSIGURANJA

Članak 1.

U Pravilima uspostavljanja i provođenja dopunskog zdravstvenog osiguranja (»Narodne novine« broj 91/13., 136/13. i 21/14.) u članku 21. stavci 2. i 3. mijenjaju se i glase:

»Rok važenja police i iskaznice počinje teći nakon proteka roka od 30 dana od dana sklapanja ugovora o dopunskom zdravstvenom osiguranju, osim za osiguranike koji su imali ranije ugovoreno dopunsko zdravstveno osiguranje kod drugog osiguravatelja i koje je isteklo najkasnije 30 dana prije sklapanja ugovora o dopunskom zdravstvenom osiguranju u kojem slučaju rok važenja police i iskaznice počinje teći danom podnošenja ponude Zavodu.

Rok važenja police i iskaznice nakon proteka svakog ugovorenog osigurateljnog razdoblja od jedne godine produžava se na daljnji rok od godinu dana, ako se osiguranik/ugovaratelj prije isteka tog razdoblja pisano ne izjasni da ne želi produljenje sklopljenog ugovora za sljedeće osigurateljno razdoblje od godine dana.«

Članak 2.

Ova Pravila stupaju na snagu dan nakon objave u »Narodnim novinama«.

Klasa: 025-04/14-01/255

Urbroj: 338-01-01-14-1

Zagreb, 30. listopada 2014.

Predsjednik

Upravnog vijeća Hrvatskog zavoda za zdravstveno osiguranje

prof. dr. sc. Marko Duvnjak, dr. med., v. r.

Ostalo, NN 135/2014-2578
## Dopuna Općih uvjeta ugovora o dopunskom zdravstvenom osiguranju

### NN 135/2014 (18.11.2014.), Dopuna Općih uvjeta ugovora o dopunskom zdravstvenom osiguranju

HRVATSKI ZAVOD ZA ZDRAVSTVENO OSIGURANJE

2579

Na osnovi članka 295. Zakona o obveznim odnosima (»Narodne novine« broj 35/05., 41/08. i 125/11.), članka 4. stavka 4. Pravila uspostavljanja i provođenja dopunskog zdravstvenog osiguranja (»Narodne novine« broj 91/13., 136/13. i 21/14.) i članka 27. stavka 1. točke 2. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11., 18/13. i 1/14.) Upravno vijeće Hrvatskog zavoda za zdravstveno osiguranje na 70. sjednici održanoj 30. listopada 2014. godine donijelo je

DOPUNU

OPĆIH UVJETA UGOVORA O DOPUNSKOM ZDRAVSTVENOM OSIGURANJU

I.

U Općim uvjetima ugovora o dopunskom zdravstvenom osiguranju (»Narodne novine« broj 91/13., 119/13., 18/14. i 119/14.) u točki IV. iza stavka 8. dodaje se novi stavak 9. koji glasi:

»Iznimno od odredbe stavka 8. ove točke, za osiguranike koji su imali ranije ugovoreno dopunsko zdravstveno osiguranje kod drugog osiguravatelja i koje je isteklo najkasnije 30 dana prije sklapanja ugovora o dopunskom zdravstvenom osiguranju, prava i obveze iz ugovora počinju vrijediti danom podnošenja ponude Zavodu.«

Dosadašnji stavak 9. postaje stavak 10.

II.

Ovi Opći uvjeti objavljuju se u »Narodnim novinama«.

Klasa: 025-04/14-01/256

Urbroj: 338-01-01-14-1

Zagreb, 30. listopada 2014.

Predsjednik

Upravnog vijeća Hrvatskog zavoda za zdravstveno osiguranje

prof. dr. sc. Marko Duvnjak, dr. med., v. r.

Izmjene i dopune, NN 135/2014-2579
## Odluka o stavljanju izvan snage Standarda i normativa zdravstvene zaštite iz obveznog zdravstvenog osiguranja

### NN 135/2014 (18.11.2014.), Odluka o stavljanju izvan snage Standarda i normativa zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2580

Na osnovi članka 33. Zakona o obveznom zdravstvenom osiguranju (»Narodne novine« broj 80/13. i 137/14.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11., 18/13. i 1/14.) Upravno vijeće Hrvatskog zavoda za zdravstveno osiguranje na 70. sjednici održanoj 30. listopada 2014. godine donijelo je

ODLUKU

O STAVLJANJU IZVAN SNAGE STANDARDA I NORMATIVA ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

Ovom Odlukom stavljaju se izvan snage Standardi i normativi zdravstvene zaštite iz obveznog zdravstvenog osiguranja (»Narodne novine«, broj 106/14.).

Članak 2.

Ova Odluka stupa na snagu dan nakon objave u »Narodnim novinama«.

Klasa: 025-04/14-01/278

Urbroj: 338-01-01-14-1

Zagreb, 30. listopada 2014.

Predsjednik

Upravnog vijeća Hrvatskog zavoda za zdravstveno osiguranje

prof. dr. sc. Marko Duvnjak, dr. med., v. r.

Odluka, NN 135/2014-2580
## Ispravak Odluke o utvrđivanju Dopunske liste lijekova Hrvatskog zavoda za zdravstveno osiguranje

### NN 135/2014 (18.11.2014.), Ispravak Odluke o utvrđivanju Dopunske liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

2581

U Odluci o utvrđivanju Dopunske liste lijekova Hrvatskog zavoda za zdravstveno osiguranje objavljenoj u »Narodnim novinama« broj 91/14. uočene su pogreške te se daje

ISPRAVAK

ODLUKE O UTVRĐIVANJU DOPUNSKE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

U Odluci o utvrđivanju Dopunske liste lijekova Hrvatskog zavoda za zdravstveno osiguranje (»Narodne novine« broj 91/14.) u Dopunskoj listi lijekova mijenjaju se podaci na način da se:

– pod ATK šifrom: »L01BA01 081« u stupcu 2. oznaka: »DS« briše, a u stupcu 16. dodaje nova oznaka: »RSpj04«,

– pod ATK šifrom: »L01BA01 082« u stupcu 2. oznaka: »DS« briše, a u stupcu 16. dodaje nova oznaka: »RSpj04«,

– pod ATK šifrom: »L01BA01 083« u stupcu 2. oznaka: »DS« briše, a u stupcu 16. dodaje nova oznaka: »RSpj04«,

– pod ATK šifrom: »L01BA01 084« u stupcu 2. oznaka: »DS« briše, a u stupcu 16. dodaje nova oznaka: »RSpj04«,

– pod ATK šifrom: »L01BA01 085« u stupcu 2. oznaka: »DS« briše, a u stupcu 16. dodaje nova oznaka: »RSpj04«.

Klasa: 025-04/14-01/188

Urbroj: 338-01-01-14-2

Zagreb, 12. studenoga 2014.

V. d. ravnateljica

Tatjana Prenđa Trupec, mag. ing. el. MBA, v. r.

135 18.11.2014 Ispravak Odluke o utvrđivanju Dopunske liste lijekova Hrvatskog zavoda za zdravstveno osiguranje

Odluka, NN 135/2014-2581
## Pravilnik o izmjenama Pravilnika o utvrđivanju dodatnih privremenih izvanrednih mjera potpore proizvođačima određenog voća i povrća

### NN 136/2014 (19.11.2014.), Pravilnik o izmjenama Pravilnika o utvrđivanju dodatnih privremenih izvanrednih mjera potpore proizvođačima određenog voća i povrća

136 19.11.2014 Pravilnik o izmjenama Pravilnika o utvrđivanju dodatnih privremenih izvanrednih mjera potpore proizvođačima određenog voća i povrća

MINISTARSTVO POLJOPRIVREDU

2585

Na temelju članka 3. stavka 4. Zakona o zajedničkoj organizaciji tržišta poljoprivrednih proizvoda i posebnim mjerama i pravilima vezanim uz tržište poljoprivrednih proizvoda (»Narodne novine« broj 82/13 i 14/14) ministar nadležan za poljoprivredu donosi

PRAVILNIK

O IZMJENAMA PRAVILNIKA O UTVRĐIVANJU DODATNIH PRIVREMENIH IZVANREDNIH MJERA POTPORE PROIZVOĐAČIMA ODREĐENOG VOĆA I POVRĆA

Članak 1.

U Pravilniku o utvrđivanju dodatnih privremenih izvanrednih mjera potpore proizvođačima određenog voća i povrća (»Narodne novine« br. 117/14) u članku 3. riječi: »iz Priloga I ovoga Pravilnika« zamjenjuju se riječima: »iz članka 2. stavka 1. Delegirane Uredbe Komisije (EU) br. 1031/2014«.

Članak 2.

U članku 5. stavku 1. iza veznika: »i« dodaju se riječi i postotak: »najviše 20 % ukupnih količina«.

U stavku 5. istoga članka riječi:

»po principu tko prvi dostavi obavijest Agenciji za plaćanja.«

zamjenjuju se riječima:

»prema redoslijedu zaprimanja obavijesti iz stavka 3. ovoga članka.«.

Članak 3.

U članku 8. riječi:

»Agenciju za plaćanja u poljoprivredi, ribarstvu i ruralnom razvoju«

zamjenjuju se s riječima:

»Agenciju za plaćanja«.

Članak 4.

U članku 13. stavku 2. datum:

»30. lipnja 2014. godine.«

zamjenjuje se datumom:

»30. lipnja 2015. godine.«.

Članak 5.

Ovaj Pravilnik stupa na snagu prvog dana od dana objave u »Narodnim novinama«.

Klasa: 011-01/14-01/91
Urbroj: 525-07/0817-14-6
Zagreb, 10. studenoga 2014.

Ministar
Tihomir Jakovina, v. r.

Pravilnik, NN 136/2014-2585
## Pravilnik o izmjenama i dopunama Pravilnika o stručnom ispitu te upotpunjavanju i usavršavanju znanja osoba koje obavljaju poslove prostornog uređenja i graditeljstva

### NN 136/2014 (19.11.2014.), Pravilnik o izmjenama i dopunama Pravilnika o stručnom ispitu te upotpunjavanju i usavršavanju znanja osoba koje obavljaju poslove prostornog uređenja i graditeljstva

136 19.11.2014 Pravilnik o izmjenama i dopunama Pravilnika o stručnom ispitu te upotpunjavanju i usavršavanju znanja osoba koje obavljaju poslove prostornog uređenja i graditeljstva

MINISTARSTVO GRADITELJSTVA I PROSTORNOGA UREĐENJA

2586

Na temelju članka 5. stavka 6. Zakona o prostornom uređenju i gradnji (»Narodne novine«, broj 76/07, 38/09, 55/11, 90/11, 50/12 i 55/12), ministrica graditeljstva i prostornoga uređenja donosi

PRAVILNIK

O IZMJENAMA I DOPUNAMA PRAVILNIKA O STRUČNOM ISPITU TE UPOTPUNJAVANJU I USAVRŠAVANJU ZNANJA OSOBA KOJE OBAVLJAJU POSLOVE PROSTORNOG UREĐENJA I GRADITELJSTVA

Članak 1.

U Pravilniku o stručnom ispitu te upotpunjavanju i usavršavanju znanja osoba koje obavljaju poslove prostornog uređenja i graditeljstva (»Narodne novine«, br. 24/08, 141/09, 23/11, 129/11, 109/12, 2/14 i 65/14) u članku 17. stavku 2. iza riječi: »njihove zamjenike« briše se točka i dodaje zarez te riječi: »kao i ispitivače pojedinih predmeta.«

Stavak 3. mijenja se i glasi:

»Odlukom iz stavka 1. ovoga članka ministrica određuje i koje će predmete ispitivati imenovane osobe.«

Članak 2.

U članku 18. iza stavka 1. dodaje se stavak 2. koji glasi:

»Za strukovno područje elektrotehnike i strukovno područje strojarstva zamjenikom predsjednika ispitnog povjerenstva imenuju se osobe koje obavljaju poslove u Ministarstvu.«

U dosadašnjem stavku 2. koji postaje stavak 3. iza riječi: »te njihovim zamjenicima,« dodaju se riječi: »kao i ispitivačima,«.

U dosadašnjem stavku 3. koji postaje stavak 4. riječi: »iz stavka 2.« mijenjaju se riječima: »iz stavka 3.«

Članak 3.

Članak 21. stavak 1. mijenja se i glasi:

»Osobe imenovane odlukom iz članka 17. stavka 1. ovoga Pravilnika kada sudjeluju u održavanju stručnog ispita, imaju pravo na naknadu.«

Članak 4.

U članku 22. stavku 4. podstavku 2. iza riječi: »Hrvatskog zavoda za mirovinsko osiguranje« briše se točka i dodaje zarez te riječi: »odnosno tijela nadležnog za mirovinsko osiguranje.«

Članak 5.

Ovaj Pravilnik stupa na snagu osmog dana od dana objave u »Narodnim novinama«.

Klasa: 360-01/14-04/20

Urbroj: 531-01-14-1

Zagreb, 14. studenoga 2014.

Ministrica
Anka Mrak-Taritaš, dipl. ing. arh., v. r.

Pravilnik, NN 136/2014-2586
## Tehnički propis o izmjeni Tehničkog propisa o građevnim proizvodima

### NN 136/2014 (19.11.2014.), Tehnički propis o izmjeni Tehničkog propisa o građevnim proizvodima

MINISTARSTVO GRADITELJSTVA I PROSTORNOGA UREĐENJA

2587

Na temelju članka 17. Zakona o gradnji (»Narodne novine«, broj 153/13) ministrica graditeljstva i prostornoga uređenja donosi

TEHNIČKI PROPIS

O IZMJENI TEHNIČKOG PROPISA O GRAĐEVNIM PROIZVODIMA

Članak 1.

U Tehničkom propisu o građevnim proizvodima (»Narodne novine« br. 33/10, 87/10, 146/10, 81/11, 100/11, 130/12 i 81/13) u Prilogu »L« točki L.2 podtočki L.2.1.3 godina: »2014.« mijenja se godinom: »2015.«.

Članak 2.

Ovaj Tehnički propis objavit će se u »Narodnim novinama«, a stupa na snagu osmoga dana od dana objave u »Narodnim novinama«.

Klasa: 360-01/14-04/19

Urbroj: 531-01-14-2

Zagreb, 10. studenoga 2014.

Ministrica

Anka Mrak-Taritaš, dipl. ing. arh., v. r.

Ostalo, NN 136/2014-2587
## Indeks potrošačkih cijena u listopadu 2014.

### NN 136/2014 (19.11.2014.), Indeks potrošačkih cijena u listopadu 2014.

136 19.11.2014 Indeks potrošačkih cijena u listopadu 2014.

DRŽAVNI ZAVOD ZA STATISTIKU

2588

Državni zavod za statistiku objavljuje

INDEKS

POTROŠAČKIH CIJENA U LISTOPADU 2014.

Indeks potrošačkih cijena u listopadu 2014. u odnosu na rujan 2014. iznosi 100,1.

Klasa: 957-04/14-01/19

Urbroj: 555-09-05-14-2

Zagreb, 14. studenoga 2014.

Ravnatelj
Marko Krištof, v. r.

Ostalo, NN 136/2014-2588
## Pravilnik o izmjenama i dopunama Pravilnika o načinu izračuna kapitala, jamstvenog kapitala i adekvatnosti kapitala društava za osiguranje i društava za reosiguranje

### NN 136/2014 (19.11.2014.), Pravilnik o izmjenama i dopunama Pravilnika o načinu izračuna kapitala, jamstvenog kapitala i adekvatnosti kapitala društava za osiguranje i društava za reosiguranje

136 19.11.2014 Pravilnik o izmjenama i dopunama Pravilnika o načinu izračuna kapitala, jamstvenog kapitala i adekvatnosti kapitala društava za osiguranje i društava za reosiguranje

HRVATSKA AGENCIJA ZA NADZOR FINANCIJSKIH USLUGA

2589

Na temelju članka 101. točaka 1., 2., 3. i 9. te članka 103. stavka 1. točaka 1. i 2. i stavka 3. Zakona o osiguranju (»Narodne novine« broj 151/05, 87/08, 82/09, 54/13 i 94/14), Hrvatska agencija za nadzor financijskih usluga na sjednici Upravnog vijeća održanoj 14. studenog 2014. godine donosi

PRAVILNIK

O IZMJENAMA I DOPUNAMA PRAVILNIKA O NAČINU IZRAČUNA KAPITALA, JAMSTVENOG KAPITALA I ADEKVATNOSTI KAPITALA DRUŠTAVA ZA OSIGURANJE I DRUŠTAVA ZA REOSIGURANJE

Članak 1.

U Pravilniku o načinu izračuna kapitala, jamstvenog kapitala i adekvatnosti kapitala društava za osiguranje i društava za reosiguranje (»Narodne novine« broj 97/09, 42/10, 94/11, 39/12, 73/13 i 105/13) u članku 1. alineja 1. mijenja se i glasi: »Zakon – Zakon o osiguranju (»Narodne novine« br. 151/05, 87/08, 82/09, 54/13 i 94/14)«.

Članak 2.

Članak 5. stavak 5. mijenja se i glasi:

»(5) Iznimno od odredbe stavaka 3. i 4. ovoga članka, jamstveni kapital društva za osiguranje, sukladno odredbama članka 100. Zakona, ne smije biti manji od:

• iznosa 19.500.000,00 kuna ako društvo obavlja poslove osiguranja samo iz pojedine vrste neživotnih osiguranja,

• iznosa 28.860.000,00 kuna ako društvo obavlja poslove osiguranja iz svih vrsta neživotnih osiguranja ili pojedine vrste osiguranja iz članka 3. stavka 2. točaka 10. do 15. Zakona,

• iznosa 28.860.000,00 kuna ako društvo obavlja poslove životnih osiguranja.»

U članku 5. stavku 6. iznos »25.500.000,00« zamjenjuje se iznosom »28.080.000,00«.

U članku 5. stavak 7. briše se.

U članku 5. stavci 8., 9., 10., 11., 12. i 13. postaju stavci 7., 8., 9., 10., 11. i 12.

U članku 5. stavku 11. koji postaje stavak 10. riječi »propisan stavkom 8.« mijenjaju se riječima »propisan stavkom 7.«, a riječi »propisan stavkom 9.« mijenjaju se riječima »propisan stavkom 8.«.

Članak 3.

U članku 6. stavku 4. riječi »Obrasci / Obrasci za projekcije izvješća« nakon riječi »u izborniku« zamjenjuju se riječima »Tržište osiguranja / Tehničke upute i obrasci / Obrasci.«.

Članak 4.

U članku 11. stavku 1. iza riječi »članka 100. stavka 3. Zakona« brišu se riječi »o osiguranju«.

Članak 5.

U članku 12. stavku 2. iza riječi »člankom 4. stavcima 5., 6., 7.« dodaju se riječi »ovog Pravilnika«.

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/09-04/55

Urbroj: 326-01-660-14-7

Zagreb, 14. studenoga 2014.

Predsjednik Upravnog vijeća
Petar-Pierre Matek, v. r.

Pravilnik, NN 136/2014-2589
## Pravilnik o izmjenama i dopunama Pravilnika o načinu izračuna granica solventnosti (adekvatnosti kapitala) društava za osiguranje i društava za reosiguranje

### NN 136/2014 (19.11.2014.), Pravilnik o izmjenama i dopunama Pravilnika o načinu izračuna granica solventnosti (adekvatnosti kapitala) društava za osiguranje i društava za reosiguranje

HRVATSKA AGENCIJA ZA NADZOR FINANCIJSKIH USLUGA

2590

Na temelju članka 101. točaka 1., 4. i 9. te članka 103. stavka 1. točke 3. i stavka 2. Zakona o osiguranju (»Narodne novine« broj 151/05, 87/08, 82/09, 54/13 i 94/14), Hrvatska agencija za nadzor financijskih usluga na sjednici Upravnog vijeća održanoj 14. studenog 2014. godine donosi

PRAVILNIK

O IZMJENAMA I DOPUNAMA PRAVILNIKA O NAČINU IZRAČUNA GRANICA SOLVENTNOSTI (ADEKVATNOSTI KAPITALA) DRUŠTAVA ZA OSIGURANJE I DRUŠTAVA ZA REOSIGURANJE

Članak 1.

U Pravilniku o načinu izračuna granica solventnosti (adekvatnosti kapitala) društava za osiguranje i društava za reosiguranje (»Narodne novine« broj 92/09, 39/12 i 73/13) u članku 1. alineja 1. mijenja se i glasi: »Zakon – Zakon o osiguranju (»Narodne novine« br. 151/05, 87/08, 82/09, 54/13 i 94/14)«.

Članak 2.

U članku 3. stavku 2. točka 5. mijenja se i glasi: »osiguranja iz točke 1. i 2. ovog stavka kod kojih ugovaratelj osiguranja snosi rizik ulaganja.«.

Članak 3.

U članku 7. stavku 4. iza riječi »članku 99. stavak 5.« dodaje se riječ »Zakona«.

Članak 4.

U članku 8. stavku 2. točki 1. riječi »zadnjem poslovnom razdoblju« zamjenjuju se riječima »zadnjoj poslovnoj godini«.

U članku 8. stavku 2. točki 1. iznos »459.750.000« zamjenjuje se iznosom »478.140.000,00« na oba mjesta.

U članku 8. stavak 9. briše se.

Članak 5.

U članku 9. stavku 2. iznos »321.750.000« zamjenjuje se iznosom »334.620.000,00« na oba mjesta.

U članku 9. stavak 7. briše se.

Članak 6.

Članak 12. stavak 1. mijenja se i glasi:

»(1) Jamstveni kapital društva za osiguranje ne smije biti manji od jedne trećine granice solventnosti izračunate sukladno odredbama članka 98. odnosno članka 99. Zakona. Iznimno jamstveni kapital društva za osiguranje, sukladno odredbama članka 100. Zakona, ne smije biti manji od:

• iznosa 19.500.000,00 kuna ako društvo obavlja poslove osiguranja samo iz pojedine vrste neživotnih osiguranja,

• iznosa 28.860.000,00 kuna ako društvo obavlja poslove osiguranja iz svih vrsta neživotnih osiguranja ili pojedine vrste osiguranja iz članka 3. stavak 2. točaka 10. do 15. Zakona,

• iznosa 28.860.000,00 kuna ako društvo obavlja poslove životnih osiguranja.«

U članku 12. stavku 2. iznos »25.500.000« zamjenjuje se iznosom »28.080.000,00«.

U članku 12. stavak 3. briše se.

Članak 7.

U članku 13. stavku 7. iza riječi »članka 296. stavak 4. i 5.« dodaje se riječ »Zakona«.

Članak 10.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/09-04/51

Urbroj: 326-01-660-14-4

Zagreb: 14. studenoga 2014.

Predsjednik Upravnog vijeća

Petar-Pierre Matek, v. r.

Pravilnik, NN 136/2014-2590
## Uredba o izmjeni Uredbe o načinu povrata kupoprodajne cijene bez kamata hrvatskim braniteljima i članovima obitelji smrtno stradalog, zatočenog ili nestalog i umrlog hrvatskog branitelja iz Domovinskog rata

### NN 137/2014 (21.11.2014.), Uredba o izmjeni Uredbe o načinu povrata kupoprodajne cijene bez kamata hrvatskim braniteljima i članovima obitelji smrtno stradalog, zatočenog ili nestalog i umrlog hrvatskog branitelja iz Domovinskog rata

VLADA REPUBLIKE HRVATSKE

2594

Na temelju članka 10.b stavka 3. Zakona o područjima posebne državne skrbi (»Narodne novine«, br. 86/2008, 57/2011, 51A/2013, 148/2013 i 76/2014), Vlada Republike Hrvatske je na sjednici održanoj 20. studenoga 2014. godine donijela

UREDBU

O IZMJENI UREDBE O NAČINU POVRATA KUPOPRODAJNE CIJENE BEZ KAMATA HRVATSKIM BRANITELJIMA I ČLANOVIMA OBITELJI SMRTNO STRADALOG, ZATOČENOG ILI NESTALOG I UMRLOG HRVATSKOG BRANITELJA IZ DOMOVINSKOG RATA

Članak 1.

U Uredbi o načinu povrata kupoprodajne cijene bez kamata hrvatskim braniteljima i članovima obitelji smrtno stradalog, zatočenog ili nestalog i umrlog hrvatskog branitelja iz Domovinskog rata (»Narodne novine«, broj 55/2014) članak 2. stavak 2. mijenja se i glasi:

»(2) Državni ured za obnovu i stambeno zbrinjavanje sukladno ovoj Uredbi vršit će povrat sredstava korisniku kojemu je utvrđeno pravo na povrat sredstava jednokratnom isplatom ili obročno u iznosu od najmanje 10.000,00 kuna mjesečno do ukupno utvrđenog iznosa, ovisno o raspoloživim sredstvima državnog proračuna.«.

Iza stavka 2. dodaje se stavak 3. koji glasi:

»(3) Korisnik koji je izvršio djelomičnu uplatu kupoprodajne cijene prodavatelju, ostvaruje pravo na povrat uplaćenog dijela kupoprodajne cijene sukladno stavku 2. ovoga članka, a neuplaćeni dio prodavatelj će mu otpisati.«.

Članak 2.

Korisnicima koji su do stupanja na snagu ove Uredbe ostvarili pravo na povrat kupoprodajne cijene bez kamata u obročnim iznosima, povrat preostalog iznosa na kojeg imaju pravo može se izvršiti i jednokratnom isplatom.

Članak 3.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/14-03/119

Urbroj: 50301-09/09-14-2

Zagreb, 20. studenoga 2014.

Predsjednik

Zoran Milanović, v. r.

Uredba, NN 137/2014-2594
## Odluka o raspisivanju izbora za Predsjednika Republike Hrvatske

### NN 137/2014 (21.11.2014.), Odluka o raspisivanju izbora za Predsjednika Republike Hrvatske

VLADA REPUBLIKE HRVATSKE

2596

Na temelju članka 3. stavka 1. i članka 4. Zakona o izboru predsjednika Republike Hrvatske (»Narodne novine«, br. 22/92, 42/92, 71/97, 69/2004, 99/2004, 44/2006, 24/2011 i 128/2014), Vlada Republike Hrvatske je na sjednici održanoj 20. studenoga 2014. godine donijela

ODLUKU

O RASPISIVANJU IZBORA ZA PREDSJEDNIKA REPUBLIKE HRVATSKE

I.

Raspisuju se izbori za Predsjednika Republike Hrvatske.

II.

Izbori za Predsjednika Republike Hrvatske održat će se u nedjelju, 28. prosinca 2014. godine.

III.

Ova Odluka objavit će se u »Narodnim novinama«, a stupa na snagu 24. studenoga 2014. godine.

Klasa: 022-03/14-04/434

Urbroj: 50301-09/06-14-2

Zagreb, 20. studenoga 2014.

Predsjednik

Zoran Milanović, v. r.

Odluka, NN 137/2014-2596
## Odluka o visini naknade troškova izborne promidžbe za izbor Predsjednika Republike Hrvatske

### NN 137/2014 (21.11.2014.), Odluka o visini naknade troškova izborne promidžbe za izbor Predsjednika Republike Hrvatske

VLADA REPUBLIKE HRVATSKE

2597

Na temelju članka 19. stavka 1. Zakona o financiranju političkih aktivnosti i izborne promidžbe (»Narodne novine«, br. 24/2011, 61/2011, 27/2013, 48/2013 – pročišćeni tekst i 2/2014), Vlada Republike Hrvatske je na sjednici održanoj 20. studenoga 2014. godine donijela

ODLUKU

O VISINI NAKNADE TROŠKOVA IZBORNE PROMIDŽBE ZA IZBOR PREDSJEDNIKA REPUBLIKE HRVATSKE

I.

Ovom Odlukom utvrđuje se visina naknade troškova izborne promidžbe za izbor Predsjednika Republike Hrvatske.

II.

Pravo na naknadu troškova iz točke I. ove Odluke imaju kandidati koji na izborima za Predsjednika Republike Hrvatske dobiju najmanje 10% važećih glasova birača.

III.

Naknada troškova izborne promidžbe za izbor Predsjednika Republike Hrvatske raspoređuje se kandidatima iz točke II. ove Odluke, razmjerno dobivenim glasovima, a visina naknade za najveći broj dobivenih glasova kandidata određuje se u iznosu od 1.000.000,00 (jedan milijun) kuna za prvi izborni krug.

IV.

Naknada troškova izborne promidžbe u narednom krugu izbora, raspoređuje se kandidatima za Predsjednika Republike Hrvatske koji su ušli u naredni krug izbora, razmjerno dobivenim glasovima, a visina naknade za veći broj dobivenih glasova kandidata u narednom krugu izbora određuje se u iznosu od 20% od iznosa naknade određenog u točki III. ove Odluke.

V.

Naknada troškova izborne promidžbe isplaćuje se kandidatima za Predsjednika Republike Hrvatske na poseban račun kandidata otvoren za financiranje troškova izborne promidžbe.

VI.

Naknada troškova izborne promidžbe isplatit će se iz državnog proračuna Republike Hrvatske, u roku od 60 dana od dana objave konačnih službenih rezultata izbora.

VII.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/14-04/435

Urbroj: 50301-09/06-14-2

Zagreb, 20. studenoga 2014.

Predsjednik

Zoran Milanović, v. r.

Odluka, NN 137/2014-2597
## Odluka o određivanju vrste konzularnog ureda Republike Hrvatske u Bosni i Hercegovini, sa sjedištem u Tuzli

### NN 137/2014 (21.11.2014.), Odluka o određivanju vrste konzularnog ureda Republike Hrvatske u Bosni i Hercegovini, sa sjedištem u Tuzli

VLADA REPUBLIKE HRVATSKE

2599

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014) i članka 10. stavka 6. Zakona o vanjskim poslovima (»Narodne novine«, br. 48/96, 72/2013 i 127/2013), Vlada Republike Hrvatske je na sjednici održanoj 20. studenoga 2014. godine donijela

ODLUKU

O ODREĐIVANJU VRSTE KONZULARNOG UREDA REPUBLIKE HRVATSKE U BOSNI I HERCEGOVINI, SA SJEDIŠTEM U TUZLI

I.

Konzulat Republike Hrvatske u Bosni i Hercegovini, sa sjedištem u Tuzli, postaje Generalni konzulat Republike Hrvatske u Bosni i Hercegovini, sa sjedištem u Tuzli.

II.

Konzularno područje Generalnog konzulata Republike Hrvatske u Bosni i Hercegovini, sa sjedištem u Tuzli obuhvaća sljedeće općine: Banovići, Bijeljina, Bosanski Šamac, Čelić, Domaljevac-Šamac, Gračanica, Gradačac, Kalesija, Kladanj, Lopare, Lukavac, Modriča, Odžak, Orašje, Sapna, Srebrenik, Šekovići, Teočak, Tuzla, Ugljevik, Vukosavlje, Zvornik, Živinice i distrikt Brčko.

III.

Stupanjem na snagu ove Odluke prestaje važiti Odluka o određivanju vrste konzularnog ureda Republike Hrvatske u Bosni i Hercegovini, sa sjedištem u Tuzli, i njegovog konzularnog područja (»Narodne novine«, broj 150/2002).

IV.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/14-04/451

Urbroj: 50301-21/21-14-1

Zagreb, 20. studenoga 2014.

Predsjednik

Zoran Milanović, v. r.

Odluka, NN 137/2014-2599
## Odluka o davanju suglasnosti na prijenos koncesije pomorskog dobra u svrhu gospodarskog korištenja radi obavljanja djelatnosti uzgoja školjaka

### NN 137/2014 (21.11.2014.), Odluka o davanju suglasnosti na prijenos koncesije pomorskog dobra u svrhu gospodarskog korištenja radi obavljanja djelatnosti uzgoja školjaka

VLADA REPUBLIKE HRVATSKE

2601

Na temelju članka 35. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006, 38/2009 i 123/2011) i članka 5. Uredbe o postupku davanja koncesije na pomorskom dobru (»Narodne novine«, br. 23/2004, 101/2004, 39/2006, 63/2008, 125/2010, 102/2011 i 83/2012), Vlada Republike Hrvatske je na sjednici održanoj 20. studenoga 2014. godine donijela

ODLUKU

O DAVANJU SUGLASNOSTI NA PRIJENOS KONCESIJE POMORSKOG DOBRA U SVRHU GOSPODARSKOG KORIŠTENJA RADI OBAVLJANJA DJELATNOSTI UZGOJA ŠKOLJAKA

I.

Vlada Republike Hrvatske daje suglasnost na prijenos koncesije pomorskog dobra u svrhu gospodarskog korištenja radi obavljanja djelatnosti uzgoja školjaka u Malostonskom zaljevu, koji dio predstavlja koncesiju pod rednim brojem 71, a koja koncesija je dodijeljena Odlukom o koncesiji pomorskog dobra u svrhu gospodarskog korištenja radi obavljanja djelatnosti uzgoja školjaka i riba (»Narodne novine«, br. 66/2005, 127/2007, 77/2008, 15/2009, 36/2009, 48/2009, 96/2009, 102/2009, 33/2010 i 131/2010), na novog Ovlaštenika koncesije, kako slijedi:

|  |  |  |  |  |
| --- | --- | --- | --- | --- |
| Broj polja | Površina | Koordinate | Dosadašnji ovlaštenik | Novi ovlaštenik |
| 71 | 5.420 m² | A –Y 6476605 X 4744862  B –Y 6476602 X 4744866  C –Y 6476566 X 4744857  D –Y 6476533 X 4744842  E –Y 6476552 X 4744832  F –Y 6476583 X 4744842  A –Y 6476462 X 4744888  B –Y 6476472 X 4744908  C –Y 6476421 X 4744919  D –Y 6476406 X 4744901 | Antun Pavlović 20230 Ston, Pelješki put 1 | Antonio Pavlović,  10000 Zagreb, Našička ulica 27 |

II.

Novi Ovlaštenik koncesije iz točke I. ove Odluke stječe pravo gospodarskog korištenja pomorskog dobra u svrhu uzgoja školjaka, te stječe sva prava i preuzima sve obveze kako je određeno Odlukom o koncesiji iz točke I. ove Odluke.

III.

Na temelju ove Odluke ovlašćuje se ministar pomorstva, prometa i infrastrukture da potpiše ugovor o prijenosu koncesije, u skladu s ovom Odlukom, u roku 60 dana od dana donošenja ove Odluke.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/441

Urbroj: 50301-05/18-14-2

Zagreb, 20. studenoga 2014.

Predsjednik

Zoran Milanović, v. r.

137 21.11.2014 Odluka o davanju suglasnosti na prijenos koncesije pomorskog dobra u svrhu gospodarskog korištenja radi obavljanja djelatnosti uzgoja školjaka

Odluka, NN 137/2014-2601
## Odluka o davanju suglasnosti na Odluku Županijske skupštine Primorsko-goranske županije o izmjeni Odluke o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije

### NN 137/2014 (21.11.2014.), Odluka o davanju suglasnosti na Odluku Županijske skupštine Primorsko-goranske županije o izmjeni Odluke o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije

VLADA REPUBLIKE HRVATSKE

2603

Na temelju članka 74. stavka 1. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006, 38/2009 i 123/2011) i članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014), Vlada Republike Hrvatske je na sjednici održanoj 20. studenoga 2014. godine donijela

ODLUKU

O DAVANJU SUGLASNOSTI NA ODLUKU ŽUPANIJSKE SKUPŠTINE PRIMORSKO-GORANSKE ŽUPANIJE O IZMJENI ODLUKE O UTVRĐIVANJU LUČKOG PODRUČJA U LUKAMA OTVORENIM ZA JAVNI PROMET ŽUPANIJSKOG I LOKALNOG ZNAČAJA NA PODRUČJU PRIMORSKO-GORANSKE ŽUPANIJE

I.

Daje se suglasnost na Odluku o izmjeni Odluke o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije, klase: 021-04/14-01/6, urbroja: 2710/1-01-01/5-14-27, koju je donijela Županijska skupština Primorsko-goranske županije na 10. sjednici održanoj 17. srpnja 2014. godine, a koja se odnosi na proširenje lučkog područja za luke: Porozina, Selce, Veli Lošinj, Opatija – putnička luka, Opatija – privezište Portić, Opatija – privezište Ičići, Medveja, Mošćenička Draga, Volosko i Lopar, te utvrđivanje lučkog područja za luke: Bršćanovica (Dramalj), Crni molo (Crikvenica), Ćunski – Artatore (Mali Lošinj), Maračol (Unije), Punta Križa – Ul (Mali Lošinj), Banjol (Rab), Barbat (Rab), Grci (Rab), Janići (Rab), Padova II (Rab), Palit (Rab) i Supetarska Draga – Vardaškolj (Rab).

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/14-04/403

Urbroj: 50301-05/18-14-3

Zagreb, 20. studenoga 2014.

Predsjednik

Zoran Milanović, v. r.

Odluka, NN 137/2014-2603
## Odluka o izmjeni Odluke o pokretanju postupka pregovora o sklapanju Kolektivnog ugovora za znanost i visoko obrazovanje i imenovanju pregovaračkog odbora Vlade Republike Hrvatske

### NN 137/2014 (21.11.2014.), Odluka o izmjeni Odluke o pokretanju postupka pregovora o sklapanju Kolektivnog ugovora za znanost i visoko obrazovanje i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

2604

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, broj 93/2014), Vlada Republike Hrvatske je na sjednici održanoj 20. studenoga 2014. godine donijela

ODLUKU

O IZMJENI ODLUKE O POKRETANJU POSTUPKA PREGOVORA O SKLAPANJU KOLEKTIVNOG UGOVORA ZA ZNANOST I VISOKO OBRAZOVANJE I IMENOVANJU PREGOVARAČKOG ODBORA VLADE REPUBLIKE HRVATSKE

I.

U Odluci o pokretanju postupka pregovora o sklapanju Kolektivnog ugovora za znanost i visoko obrazovanje i imenovanju pregovaračkog odbora Vlade Republike Hrvatske (»Narodne novine«, broj 90/2014), u točki II. alineja 6. mijenja se i glasi:

»– Irena Cvitanović, predstavnica Ministarstva rada i mirovinskoga sustava.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/443

Urbroj: 50301-04/12-14-2

Zagreb, 20. studenoga 2014.

Predsjednik

Zoran Milanović, v. r.

Odluka, NN 137/2014-2604
## Pravilnik o prestanku važenja Pravilnika o mjerama za sprječavanje unošenja i širenja kestenove ose šiškarice - Dryocosmus kuriphilus Yasumatsu

### NN 137/2014 (21.11.2014.), Pravilnik o prestanku važenja Pravilnika o mjerama za sprječavanje unošenja i širenja kestenove ose šiškarice - Dryocosmus kuriphilus Yasumatsu

MINISTARSTVO POLJOPRIVREDE

2606

Na temelju članka 14. stavaka 2. i 4., članka 16. stavaka 5. i 7., članka 50. i članka 84. stavka 3. Zakona o biljnom zdravstvu (»Narodne novine«, br. 75/2005 i 55/2011) ministar poljoprivrede donosi

PRAVILNIK

O PRESTANKU VAŽENJA PRAVILNIKA O MJERAMA ZA SPRJEČAVANJE UNOŠENJA I ŠIRENJA KESTENOVE OSE ŠIŠKARICE – Dryocosmus kuriphilus – Yasumatsu

Članak 1.

Danom stupanja na snagu ovoga Pravilnika prestaje važiti Pravilnik o mjerama za sprječavanje unošenja i širenja kestenove ose šiškarice – Dryocosmus kuriphilus Yasumatsu (»Narodne novine«, br. 124/2008).

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/14-01/92

Urbroj: 525-09/0802-14-1

Zagreb, 4. studenoga 2014.

Ministar

Tihomir Jakovina, v. r.

Pravilnik, NN 137/2014-2606
## Obvezne upute broj P II - o obrascima za postupak kandidiranja

### NN 137/2014 (21.11.2014.), Obvezne upute broj P II - o obrascima za postupak kandidiranja

DRŽAVNO IZBORNO POVJERENSTVO REPUBLIKE HRVATSKE

2608

Na temelju članka 22. točke 3. Zakona o izboru predsjednika Republike Hrvatske (»Narodne novine«, broj 22/92., 42/92. – ispr., 71/97., 69/04., 99/04. – ispr., 44/06., 24/11. i 128/14.; dalje: Zakon) Državno izborno povjerenstvo Republike Hrvatske (dalje: Državno izborno povjerenstvo) propisuje

OBVEZATNE UPUTE BROJ P II

O OBRASCIMA ZA POSTUPAK KANDIDIRANJA

1. Postupak kandidiranja za predsjednika Republike Hrvatske obavljat će se isključivo na obrascima propisanim ovim Obvezatnim uputama.

2. Obrasci iz točke 1. ovih Obvezatnih uputa nosit će oznaku OP.

3. Ako za pojedine radnje ovim Obvezatnim uputama nije propisan odgovarajući obrazac, Državno izborno povjerenstvo odredit će sadržaj i oblik obrasca sukladno odredbama Zakona, kada je to neophodno za provedbu odgovarajuće izborne radnje.

4. Obrasci za postupak kandidiranja su:

– OP-1 – Prijedlog kandidatkinje/kandidata za predsjednicu/predsjednika Republike Hrvatske;

– OP-2 – Popis birača koji podržavaju kandidaturu za predsjednicu/predsjednika Republike Hrvatske;

– OP-3 – Očitovanje o prihvaćanju kandidature za predsjednicu/predsjednika Republike Hrvatske;

– OP-4 – Očitovanje političke stranke da je kandidatkinja/kandidat za predsjednicu/ predsjednika Republike Hrvatske predložena/predložen u skladu s njezinim Statutom odnosno posebnom odlukom donesenom na temelju Statuta.

5. Oznake, nazivi i sadržaj obrazaca sastavni su dio ovih Obvezatnih uputa.

6. Ove Obvezatne upute objavljuju se u »Narodnim novinama«, a stupaju na snagu 24. studenoga 2014.

Klasa: 013-04/14-01/30

Urbroj: 507/19-14-2

Zagreb, 21. studenoga 2014.

Predsjednik

Branko Hrvatin, dipl. iur., v. r.

**[**OBRASCI**](dodatni/433710.pdf)**

137 21.11.2014 Obvezne upute broj P II - o obrascima za postupak kandidiranja

137 21.11.2014 Obvezne upute broj P II - o obrascima za postupak kandidiranja

Uputa, NN 137/2014-2608
## Obvezatne upute P VII - o načinu uređenja biračkog mjesta

### NN 137/2014 (21.11.2014.), Obvezatne upute P VII - o načinu uređenja biračkog mjesta

DRŽAVNO IZBORNO POVJERENSTVO REPUBLIKE HRVATSKE

2613

Na temelju članka 22. t. 2. Zakona o izboru predsjednika Republike Hrvatske (»Narodne novine«, broj 22/92., 42/92. – ispr., 71/97., 69/04., 99/04. – ispr., 44/06., 24/11. i 128/14. dalje: Zakon) Državno izborno povjerenstvo Republike Hrvatske propisuje

OBVEZATNE UPUTE BROJ P VII

O NAČINU UREĐENJA BIRAČKOG MJESTA

1. U prostorijama u kojima će se glasovati na izborima za predsjednika Republike Hrvatske (biračko mjesto) mogu se isticati državni simboli u skladu s Ustavom Republike Hrvatske i Zakonom o grbu, zastavi i himni Republike Hrvatske te zastavi i lenti Predsjednika Republike Hrvatske, kao što su grb Republike Hrvatske i zastava Republike Hrvatske. Mogu se isticati i obilježja županija, gradova odnosno općina u skladu s njihovim statutima.

2. Ispred biračkog mjesta i u njegovoj neposrednoj blizini zabranjuje se svaka izborna promidžba te nije dopušteno na bilo koji način navoditi birače kako glasovati (dijeljenjem promidžbenih letaka, isticanjem plakata, održavanjem promidžbenih skupova i govora, davanjem intervjua odnosno izjava i sl.).

Birački odbor provjerit će da li je sav promidžbeni materijal vezan uz izbornu promidžbu uklonjen s biračkog mjesta i iz njegove neposredne blizine (u krugu od oko 50 metara), u protivnom će isti ukloniti članovi biračkog odbora.

3. Prostorija u kojoj se glasuje (biračko mjesto) mora se urediti i opremiti na način da se osigura tajnost glasovanja paravanima ili sličnim sredstvima tako da nitko u prostoriji ne može vidjeti kako je birač popunio glasački listić.

4. Birački odbor dužan je, prije otvaranja biračkog mjesta, na biračima vidljivom mjestu ispred prostorije u kojoj će se glasovati istaknuti oglas s listom kandidata za predsjednika Republike Hrvatske.

5. Birački odbor dužan je na prednju stranu glasačke kutije istaknuti glasački listić.

6. Ove Obvezatne upute objavljuju se u »Narodnim novinama«, a stupaju na snagu 24. studenoga 2014.

Klasa: 013-04/14-01/30

Urbroj: 507/19-14-7

Zagreb, 21. studenoga 2014.

Predsjednik

Branko Hrvatin, dipl. iur., v. r.

Uputa, NN 137/2014-2613
## Polugodišnji izvještaj o izvršenju Državnog proračuna Republike Hrvatske za prvo polugodište 2014. godine

### NN 138/2014 (25.11.2014.), Polugodišnji izvještaj o izvršenju Državnog proračuna Republike Hrvatske za prvo polugodište 2014. godine

HRVATSKI SABOR

2614

Na temelju članka 109. stavka 2. Zakona o proračunu (»Narodne novine«, broj 87/08 i 136/12) Hrvatski sabor na sjednici 24. listopada 2014. donio je

[POLUGODIŠNJI IZVJEŠTAJ
O IZVRŠENJU DRŽAVNOG PRORAČUNA REPUBLIKE HRVATSKE ZA PRVO POLUGODIŠTE 2014. GODINE](dodatni/433721.pdf)

138 25.11.2014 Polugodišnji izvještaj o izvršenju Državnog proračuna Republike Hrvatske za prvo polugodište 2014. godine

138 25.11.2014 Polugodišnji izvještaj o izvršenju Državnog proračuna Republike Hrvatske za prvo polugodište 2014. godine

Ostalo, NN 138/2014-2614
## Odluka o davanju suglasnosti na Polugodišnji izvještaj o izvršenju financijskog plana Hrvatskih voda za prvo polugodište 2014. godine

### NN 138/2014 (25.11.2014.), Odluka o davanju suglasnosti na Polugodišnji izvještaj o izvršenju financijskog plana Hrvatskih voda za prvo polugodište 2014. godine

HRVATSKI SABOR

2615

Na temelju članka 111. stavka 2. Zakona o proračunu (»Narodne novine«, br. 87/08. i 136/12.) Hrvatski sabor na sjednici 24. listopada 2014., donio je

[ODLUKU
O DAVANJU SUGLASNOSTI NA POLUGODIŠNJI IZVJEŠTAJ O IZVRŠENJU
FINANCIJSKOG PLANA HRVATSKIH VODA ZA PRVO POLUGODIŠTE 2014. GODINE](dodatni/433723.pdf)

138 25.11.2014 Odluka o davanju suglasnosti na Polugodišnji izvještaj o izvršenju financijskog plana Hrvatskih voda za prvo polugodište 2014. godine

Odluka, NN 138/2014-2615
## Odluka o davanju suglasnosti na Polugodišnji izvještaj o izvršenju financijskog plana Hrvatskih cesta za prvo polugodište 2014. godine

### NN 138/2014 (25.11.2014.), Odluka o davanju suglasnosti na Polugodišnji izvještaj o izvršenju financijskog plana Hrvatskih cesta za prvo polugodište 2014. godine

HRVATSKI SABOR

2616

Na temelju članka 111. stavka 2. Zakona o proračunu (»Narodne novine«, br. 87/08. i 136/12.) Hrvatski sabor na sjednici 24. listopada 2014., donio je

[ODLUKU
O DAVANJU SUGLASNOSTI NA POLUGODIŠNJI IZVJEŠTAJ O IZVRŠENJU
FINANCIJSKOG PLANA HRVATSKIH CESTA ZA PRVO POLUGODIŠTE 2014. GODINE](dodatni/433725.pdf)

138 25.11.2014 Odluka o davanju suglasnosti na Polugodišnji izvještaj o izvršenju financijskog plana Hrvatskih cesta za prvo polugodište 2014. godine

Odluka, NN 138/2014-2616
## Odluka o davanju suglasnosti na Polugodišnji izvještaj o izvršenju Financijskog plana Fonda za zaštitu okoliša i energetsku učinkovitost za prvo polugodište 2014. godine

### NN 138/2014 (25.11.2014.), Odluka o davanju suglasnosti na Polugodišnji izvještaj o izvršenju Financijskog plana Fonda za zaštitu okoliša i energetsku učinkovitost za prvo polugodište 2014. godine

HRVATSKI SABOR

2617

Na temelju članka 111. stavka 2. Zakona o proračunu (»Narodne novine«, br. 87/08. i 136/12.) Hrvatski sabor na sjednici 24. listopada 2014., donio je

[ODLUKU
O DAVANJU SUGLASNOSTI NA POLUGODIŠNJI IZVJEŠTAJ O IZVRŠENJU
FINANCIJSKOG PLANA FONDA ZA ZAŠTITU OKOLIŠA I ENERGETSKU UČINKOVITOST ZA
PRVO POLUGODIŠTE 2014. GODINE](dodatni/433727.pdf)

138 25.11.2014 Odluka o davanju suglasnosti na Polugodišnji izvještaj o izvršenju Financijskog plana Fonda za zaštitu okoliša i energetsku učinkovitost za prvo polugodište 2014. godine

Odluka, NN 138/2014-2617